Έρικ Σάαντε

Βιογραφία

Ο Σάαντε γεννήθηκε στο Kattarp της Σουηδίας. Η μητέρα του, Marlene Jacobsson, είναι Σουηδέζα και ο πατέρας του, Walid Saade, είναι Παλαιστίνιος από τον Λίβανο. Οι γονείς του χώρισαν όταν ήταν τεσσάρων ετών και ο Σάαντε έμεινε με την μητέρα του. Είναι ο δεύτερος από οχτώ αδέρφια, κανονικά και ετεροθαλή.
Ο Σάαντε ξεκίνησε να τραγουδά αφότου είδε τον Μάικλ Τζάκσον στην τηλεόραση. Άλλες μουσικές επιρροές του αποτελούν οι Ρόμπι Γουίλιαμς, Μπράιαν Άνταμς, Τζάστιν Τίμπερλεϊκ και Μπάκστρητ Μπόυς.
Τραγούδησε πρώτη φορά μπροστά σε κοινό στον γάμο της μητέρας του όταν ήταν 6 ετών. Σε ηλικία 13 ετών ξεκίνησε να γράφει στίχους ενώ στην ίδια ηλικία κέρδισε τον σουηδικό μουσικό διαγωνισμό Joker (αργότερα ονομάστηκε Popkorn) και στα 15 υπέγραψε συμβόλαιο με μουσική εταιρεία.

2007: Συγκρότημα What's Up!

Το 2007 ο Σάαντε έγινε μέλος του What's Up!, ενός σουηδικού νεανικού συγκροτήματος που περιλάμβανε τους Robin Stjernberg, Ludwig "Ludde" Keijser και Johan Yngvesson. Τα μέλη αυτού του συγκροτήματος επιλέχθηκαν από έναν διαγωνισμό στο οποίο συμμετείχαν εκατοντάδες υποψήφιοι. Δεκαπέντε φιναλίστ (συμπεριλαμβανομένου του Σάαντε) διαγωνίστηκαν στο στάδιο Ericsson Globe, και οι τέσσερις νικητές έγιναν τα μέλη του συγκροτήματος.
Το What's Up! ξεκίνησε την περιοδεία του στην Σουηδία την άνοιξη του 2008 και κυκλοφόρησε έναν δίσκο, In Pose, το οποίο επί μια εβδομάδα ήταν στην #40 στα σουηδικά Albums Chart. Ο δίσκος περιείχε δυο singles : "Go Girl!", που κυκλοφόρησε τον Μάιο του 2007 και κατέκτησε την 5η θέση στα σουηδικά Singles Chart, και το "If I Told You Once", που κυκλοφόρησε τον Μάρτιο του 2008 και κατέκτησε την 16η θέση. Το συγκρότημα ηχογράφησε την σουηδική έκδοση του τραγουδιού αρχής για τα κινούμενα σχέδια Camp Rock ("Här är jag") της Disney και έδωσε τις φωνές του στους χαρακτήρες. Όταν ο Σάαντε έφυγε από το συγκρότημα για να κηνυγήσει μια σόλο καριέρα, αντικαταστάθηκε από τον Johannes Magnusson.

2009: σόλο καριέρα

Η συμμετοχή του Σάαντε στα κινούμενα σχέδια Camp Rock τον οδήγησε στο να παρουσιάσει ένα σόου που εμπνεύστηκε από την ταινία αυτή ; παρουσίασε επίσης έναν εθνικό διαγωνισμό, το Julia's Shooting Stars. Τον Αύγουστο του 2009, ο Σάαντε υπέγραψε με την σουηδική εταιρεία Roxy Recordings ; τον Δεκέμβριο κυκλοφόρησε το πρώτο σόλο single του, "Sleepless", σε στίχους του Fredrik Kempe και του Peter Boström. Διαθέσιμο στο iTunes, το τραγούδι κατέκτησε την 44η θέση στην Σουηδία. Ο Anders Rune σκηνοθέτησε το βίντεοκλιπ του τραγουδιού, το οποίο έκανε πρεμιέρα τον Ιανουάριο του 2010.

2010: Melodifestivalen

Τον Φεβρουάριο του 2010 ο Σάαντε τραγούδησε το "Manboy", σε στίχους του Fredrik Kempe και του Peter Boström, στον δεύτερο ημιτελικό του Melodifestivalen 2010 (ο σουηδικός εθνικός τελικός για τον Διαγωνισμό Τραγουδιού της Eurovision). Έλαβε την πρώτη θέση στον ημιτελικό και την τρίτη θέση στην γενική κατάταξη. Το "Manboy" κυκλοφόρησε τον Μάρτιο του 2010 στην Σουηδία, κατακτώντας την πρώτη θέση στα ringtone charts ; το βίντεοκλιπ του τραγουδιού έκανε πρεμιέρα τον ίδιο μήνα. Η ακουστική έκδοση του τραγουδιού κυκλοφόρησε τον Μάιο του 2010 στην Σουηδία, και τον Ιούνιο το single έγινε πλατινένιο στην χώρα.

2011: Melodifestivalen / Διαγωνισμός Τραγουδιού της Eurovision

Τον Φεβρουάριο του 2011 ο Σάαντε συμμετείχε για δεύτερη φορά στο Melodifestivalen. Αυτή τη φορά έφτασε στον τελικό, όπου κατέκτησε την πρώτη θέση με το τραγούδι "Popular" (σε στίχους του Fredrik Kempe και παραγωγή του Peter Boström). Το βίντεοκλιπ του τραγουδιού έκανε πρεμιέρα τον Απρίλιο του 2011.
Τον Μάιο του 2011 ο Σάαντε συμμετείχε στον δεύτερο ημιτελικό του Διαγωνισμού Τραγουδιού της Γιουροβίζιον 2011 και προκρίθηκε στον τελικό. Κατέκτησε την τρίτη θέση στον διαγωνισμό και έγινε η καλύτερη θέση που έλαβε η Σουηδία μέχρι τότε από την νίκη της Charlotte Perrelli το 1999 με το "Take Me to Your Heaven". Αυτή ήταν η πέμπτη φορά που η Σουηδία κατέκτησε την τρίτη θέση στην Eurovision. Το "Popular" κυκλοφόρησε στην Σουηδία τον Φεβρουάριο του 2011 και κατέκτησε την πρώτη θέση στα σουηδικά charts. Μέχρι τον Ιούλιο του 2011 ο δίσκος πούλησε πάνω από 40,000 αντίτυπα στην Σουηδία και έγινε διπλά πλατινένιος. Το βίντεοκλιπ του τραγουδιού έκανε πρεμιέρα τον Απρίλιο του 2011, όταν το τραγούδι κυκλοφόρησε και στην Φινλανδία. Το single κυκλοφόρησε στην Νορβηγία στις 6 Μαΐου 2011, στις Αυστραλία, Ελλάδα, Ιρλανδία, Ιταλία, Ιαπωνία, Λιθουανία, Μεξικό, Ολλανδία, Νέα Ζηλανδία, Πορτογαλία, Ισπανία, Ηνωμένο Βασίλειο και Ηνωμένες Πολιτείες στις 12 Μαΐου, στις Αυστρία, Γερμανία και Ελβετία στις 18 Μαΐου και στο Βέλγιο στις 20 Μαΐου. Το "Popular" κατέκτησε την τέταρτη θέση στα Ultratip Charts του Βελγίου, την δέκατη έβδομη θέση στην Φινλανδία, την εικοστή ένατη θέση στην Αυστρία, στην εικοστή έβδομη θέση στην Ιρλανδία, την τεσσαρακοστή όγδοη θέση στην Γερμανία και την εβδομηκοστή έκτη θέση στο Ηνωμένο Βασίλειο. Το τραγούδι κατέκτησε την τρίτη θέση στην λίστα του popjustice.com με τα 45 Καλύτερα Singles του 2011. Το remix του τραγουδιού κυκλοφόρησε στην Σουηδία τον Μάρτιο του 2011.

2015: Melodifestivalen

Ο Σάαντε συμμετείχε στο Melodifestivalen το 2015 με το τραγούδι "Sting" σε μια προσπάθεια να εκπροσωπήσει την Σουηδία στον Διαγωνισμό Τραγουδιού της Eurovision στην Βιέννη της Αυστρίας. Οι στίχοι του τραγουδιού γράφτηκαν από τους Sam Arash Fahmi, Fredrik Kempe, Hamed "K-one" Pirouzpanah και David Kreuger. Παρουσίασε το τραγούδι στον πρώτο ημιτελικό του Melodifestivalen στις 7 Φεβρουαρίου 2015 στο στάδιο Gothenburg's Scandinavium. Κατέλαβε την πρώτη θέση εκείνη την ημέρα και προκρίθηκε για τον τελικό στις 14 Μαρτίου 2015 στην Στοκχόλμη. Στον τελικό ο Σάαντε κατέλαβε την πέμπτη θέση μετά την ψηφοφορία του κοινού και της επιτροπής. Στις 22 Μαΐου 2015 ο Σάαντε κυκλοφόρησε το νέο του single, "Girl From Sweden".